IN NOMINE SANCTE ET INDIVID[ue Trinitatis, Patris videlicet, et Filii, et Spiritus Sancti]. Notum esse volo sancte [Dei Ecclesie fidelibus, tam] presentibus quam futuris, ego ROTBERTUS*, Burgundionum dux, ROTBERTI* Fr[anc]orum [regis] filius, quod in ipsius mei initio gubernandi ducaminis, dum, more solito, avide investigare coepissem quę meis lege hereditaria habenda forent et retinenda usibus, quorundam pravo suasu vindicavi mihi quandam potestatem, Vivarium nomine, super Oscharam fluvium sitam, [228] quam jam Divionense coenobium dono OTTONIS* comitis, qui cognominabatur Wilelmus, cum æclęsiis, villis, terris, consuetudinibus, mancipiis utriusque sexus, quin etiam rebus omnibus ad eam pertinentibus, jam triginta annis possederat; de qua idcirco predicto monasterio intuli prejudicium, quia hanc HEINRICUM* ducem, patris mei avunculum, olim possedisse a quibusdam mihi fuit relatum. Verum ubi ab abbate HALINARDO et monachis prędicti loci lacrimabili relatione didici qualiter idem Wilelmus comes eandem possessionem Deo sanctoque martyri BENIGNO pro pręfati HEINRICI ducis animę salute et suę contulerit, [262] qualiterque pię memorię ROTBERTUS rex, pater meus, materque mea, omnesque fratres mei, pari consensu communique voto, sepedictam donationem laudaverint atque firmaverint, incongruum, immo periculosum arbitrans ab eorum me alienum fore devotione, divini timoris respectu tactus, simulque Dei servorum sub predicti martyris BENIGNI patrocinio Deo regulariter servientium precibus motus, ea quę injuste abstuleram, juste pęnitens reddidi, et sicut eis pridem donatum fuerat, perpetualiter habenda ex integro restitui. Cujus redditionis ac restitutionis notitiam presentem volui existere cartam, quam manus nostrę firmitate subnixam, nobilium virorum fideliumque nostrorum manibus tradidi confirmandam. [Ego] Rotbertus, Burgundionum dux, hanc nostrę firmitatis cartam coram me recensitam firmavi et subscribere jussi. Ego HUGO*, L[ingonensis ecclesie episcopus, huic carte subscripsi, subjectamque exc]ommunicationis sen[ten]tiam adnexui, per q[uam auctoritate Dei omnipotentis omniumque Sanctorum ej]us, precipue[que beatorum] martyrum Be[nigni atque Mauricii, quorum juri que sunt suprascripta videntur attributa, excommunicans] anathematizo, an[athematizansque excommunico, ut nullius presentium futurorumque] persona, [regis, ducis, presulis, abbatis, comitis aut utriusque sexus alicujus etatis ulla occasione alicujus cause in supranominata potestate, nomine Vivarium, quicquam possessionis aut consuetudinis] audeat [accipere; quod qui presumpserit, eterne excommunicationis et flammis gehenne subjaceat, nisi resipuerit et ad satisfactionis et emendationis remedium confugerit]. S’ Rotberti ducis. [S’] Hugonis Lingonensis episcopi. [S’] Hugonis* Autisiodorensis episcopi. S’ [Beroldi* Sues]sionensis episcopi. [S’ R]ai[naldi* Autisiodorensis comitis et fratris ejus] ....... S’Azelini* abbatis. S’ Johannis* fratris ejus. S’ Sigifredi. S’ Ademari Divionensium. S’ Vuarnerii. S’ T[eo]d[e]rici* et Humberti* fratris ejus. S’ Airardi* vicecomitis. S’ Vuidonis. S’ Lamberti clerici. S’ Tezelini* prepositi Lingonensium. S’ Odolrici* archidiaconi et decani. S’ Vuidonis* archidiaconi. S’ Vuidrici* precentoris. S’ Ansculfi*. S’ Hugonis* de Belmonte. S’ Hugonis* de Monte Salvionis. S’ Aymonis* de Tile castro. S’ Teoderici militis. S’ Willerii. S’ A....